สวัสดีค่ะ คุณ ตอนนี้ทางลูกๆมีความกังวลเรื่องพ่อที่เป็นผู้ป่วยลมชัก ทานยามาตลอด 20 กว่าปี เดิมพ่อเป็นทหาร แล้วติดชื้อมาลาเรียขึ้นสมองค่ะ หลังจากพ้นความตายมา สิ่งที่เหลือติดตัวมาคือโรคลมชัก และต้องทานยาต้านมาตลอด มีการปรับยาโดยคุณเจ้าของโรคจนตอนนี้ อาการกำเริบน้อยลง แต่ความทุกข์ใจคือ เกือบทุกครั้งที่มีอาการ พ่อจะบาดเจ็บทางร่างกายไม่มาก ก็น้อยค่ะ ตั้งแต่หัวโน หัวแตก ต้องเย็บ กระดูกไหล่แตก กระดูกแขนแตก ก็รักษากันไป ลูกๆกลัวว่าหากยังเป็นแบบนี้ ในเวลาที่พ่อแก่ไป จะเกิดอันตรายที่เราไม่อยากคาดคิด....อยากปรึกษาคุณว่าในเคสพ่อที่อายุ 57 แล้ว มีวิธีรักษาให้หายขาดไปเลยได้หรือไม่คะ หรือทำอย่างไรได้บ้าง นอกจากต้องทานยาตลอดชีวิตและมีชีวิตอยู่บนความเสี่ยงแบบนี้ทั้งที่พยายามหลีกเลี่ยงปัจจัยเสี่ยงก่อให้เกิดอาการทุกข้อแล้ว แต่บทจะเป็นขึ้นมา ก็ห้ามไม่ได้เลยค่ะ ถ้าผ่าตัดจะอันตรายไหม? หรือผู้ป่วยจะเจ็บปวดหลังผ่าตัดมากไหมคะรบกวนขอคำปรึกษาคุณหน่อยนะคะ เครียดมากจริงๆค่ะ
สวัสดีค่ะ โรคลมชัก (Epilepsy) คือโรคที่เกิดจากความผิดปกติของระบบประสาทส่วนกลางซึ่งทำหน้าที่ในการควบคุมการทำงานของร่างกาย จนทำให้เกิดอาการชัก จะรักษาหายหรือไม่ ขึ้นกับสาเหตุที่ทำให้เกิดค่ะสาเหตุเช่น กลุ่มอาการที่ไม่สามารถหาสาเหตุได้แน่ชัด หรือถ้ามีสาเหตุก็อาจเกี่ยวกับ หลอดเลือดสมอง เนื้องอกในสมอง เกิดจากอุบัติเหตุที่ศีรษะอย่างรุนแรง การติดยาเสพติด หรือพิษสุราเรื้อรัง โรคเยื่อหุ้มสมองอักเสบ หากเป็นเกี่ยวกับการติดเชื้อในสมอง หากรักษาอาการติดเชื้อหาย โรคลมชักก็อาจจะสงบลง แต่ถ้าเกิดจากการไม่มีสาเหตุแน่ชัด หรือสมองได้ถูกทำลายไปแล้วอย่างถาวรจากโรคต่างๆดังกล่าวมา ก็อาจจะไม่หายขาด คือต้องรับประทานยาเพื่อควบคุมอาการไปตลอดชีวิตเบื้องต้นแนะนำสอบถามแพทย์ผู้ดูแลเกี่ยวกับสาเหตุของโรคลมชักของพ่อค่ะ และสอบถามว่าเป็นสาเหตุที่รักษาให้หายขาดได้หรือไม่ ส่วนจะผ่าตัดได้หรือไม่นั้น ก็ต้องดูสาเหตุว่าเป็นสาเหตุที่ผ่าตัดได้หรือไม่ เช่นถ้ามีเนื้องอกถ้าผ่าเอาออกได้อาการก็อาจจะสงบลง แต่ถ้าไม่ใช่สาเหตุที่ผ่าตัดได้ ก็จะไม่มีข้อบ่งชี้ในการผ่าตัด ตอนนี้แนะนำให้รับประทานยาทุกวัน ห้ามขาดยาเด็ดขาด เพื่อให้พ่อไม่มีอาการชักกำเริบจนทำให้สมองเสียหายเพิ่มเติมไปอีก หยุดการดื่มแอลกอฮอล์อ่านเพิ่มเติม